Rikunarita-ORG/Wikinium huggingface dataset:
# லேடீஸ் அண்டு ஜென்டில்மேன் (மலையாளத் திரைப்படம்)

| *லேடீஸ் அண்டு ஜென்டில்மேன்* |
| --- |
| இயக்கம் | சித்திக் |
| தயாரிப்பு | ஆன்டணி பெரும்பாவூர் சி. ஜெ. றோய் |
| கதை | சித்திக் |
| இசை | ரதீஷ் வேக |
| நடிப்பு | * மோகன்லால்
* கிருஷ் ஜே. சத்தார்
* மீரா ஜாஸ்மின்
* மம்தா மோகன்தாஸ்
* பத்மப்பிரியா
* மித்ரா குரியன்
 |
| ஒளிப்பதிவு | சதீஷ் குறுப்பு |
| படத்தொகுப்பு | கே. ஆர். கௌரீசங்கர் |
| கலையகம் | ஆசீர்வாத் சினிமாஸ் கோண்பிடன்ட் என்டர்டெயின்மென்ட் |
| விநியோகம் | ஆசிர்வாத் றிலீஸ் த்ரூ மாக்ஸ்‌லாப் |
| வெளியீடு | 2013 ஏப்ரில் 12 |
| ஓட்டம் | 145 நிமிடங்கள் |
| நாடு | இந்தியா |
| மொழி | மலையாளம் |

**லேடீஸ் அண்டு ஜென்டில்மேன்** என்பது 2013 ஆம் ஆண்டு வெளியான மலையாளத் திரைப்படம். இதை சித்திக் இயக்கியுள்ளார். மோகன்லால், மீரா ஜாஸ்மீன், பத்மபிரியா ஆகியோர் முன்னணி வேடங்களில் நடித்துள்ளனர். முக்கியக் காட்சிகள் கொச்சியிலும் துபாயிலும் படம் பிடிக்கப்பட்டன.

## நடிப்பு

* மோகன்லால் – சந்திரபோஸ்
* கிருஷ் ஜே. சத்தார் – சரத்
* மீரா ஜாஸ்மின் – அசுவதி
* மம்தா மோகன்தாஸ் – அனு
* பத்மப்பிரியா – ஜோதி
* மித்ரா குரியன் – சின்னு
* கலாபவன் ஷாஜோண் – மணி

## இணைப்புகள்

* மலையாளசங்கீதம் டேட்டாபேசில் 7281 *லேடீஸ் அண்டு ஜென்டில்மேன் (மலையாளத் திரைப்படம்)*
# ஜோவும் சிறுவனும்

| *ஜோவும் சிறுவனும்* |
| --- |
| இயக்கம் | ரோஜின் தோமசு |
| தயாரிப்பு | அலிசு சியார்ச், குட்வில் என்டர்டெயின்மென்ட்சு |
| கதை | ரோஜின் தோமசு |
| இசை | ராகுல் சுப்பிரமணியன் |
| நடிப்பு | மஞ்சு வாரியர் சனூப் சந்தோஷ் |
| ஒளிப்பதிவு | நீல் டி' குன்னா |
| படத்தொகுப்பு | ரகுமான் முகம்மது அலி |
| வெளியீடு | 24 டிசம்பர் 2015 (2015-12-24) (கேரளம்) |
| ஓட்டம் | 2 மணி 37 நிமி. |
| நாடு | இந்தியா |
| மொழி | மலையாளம் |

ஜோவும் சிறுவனும் (*Jo and the Boy*) 2015 ஆண்டு ரோஜின் தாமஸ் இயக்கி வெளிவந்த ஒரு மலையாளப் படம். மஞ்சு வாரியர் மற்றும் மாஸ்டர் சனூம் நடிப்பில் வெளிவந்த படம் அது. 2015 ஆண்டு கேரள மாநிலஅரசின் இரண்டு விருதுகளைப் பெற்ற படம் இது.

## கதை

ஜோன் மேரி ஜோ (மஞ்சு வாரியர்) சிறுவயது முதல் அனிமேஷன் துறையில் ஆர்வமுடையவராக இருந்தார்.அனிமேஷன் படங்களை உருவாக்கி அதன் மூலம் ரசிகர்களிடம் ஆதரவு பெறுவதே அவரது கனவு மற்றும் நோக்கமாக இருந்தது. அனிமேஷன் துறையில் நுழையும் முயற்சியில் ஆரம்பத்தில் பலதடவை தோல்வியையே சந்தித்தாள்.அவள் வீட்டுக்கு அருகே குடியேறிய கிரிஸ் (மாஸ்டர் சனூம்) என்ற சிறுவனின் நடத்தைகளை கூர்ந்து கவனித்து ஏராளமான அசைவுப்பட கதாப்பாத்திரங்களை உருவாக்கினார். அவள் உருவாக்கிய அசைவுப்பட கதாப்பாத்திரங்கள் உலக அளவில் பிரபலமானது. ஆனால் அவர்கள் நட்பில் விரிசல் ஏற்படுகிறது.இவ்வாறு கதை நகருகிறது.

## நடிகர்கள்

* மஞ்சு வாரியார்ப - ஜோன் மேரி ஜோ அல்லது வெறும் ஜோ
* சனூப் சந்தோஷ் - கிரிஷ்
* லாலு அலெக்ஸ் - ஜான் லாரன்ஸ்
* கலாரஞ்சனி - மேரி ஜான்
* சுதீர் கரமன்னா - புலி பங்களா
* பியர்லி மானே- நீத்து
* கிரண் அரவிந்தஷன் - ஜோ நண்பர்
* ரேகா (தென் இந்திய நடிகை)

## பாடல்கள்

இசை வெளியீடு Muzik247

| பாடல் | பாடகர் | வரிகள் |
| --- | --- | --- |
| Ponveil Veezhave | ஹரிசரண் | சந்தோஷ் வர்மா |
| டூ டூ டூ | மஞ்சு வாரியர் மற்றும் சனூம் சந்தோஷ் | சந்தோஷ் வர்மா |
| அடிவாரம் | சயனோரா பிலிப் | சந்தோஷ் வர்மா |
| பின்ஜோமால் | அருண் அலட் | சந்தோஷ் வர்மா |
| நீயின் காற்றை | காவியா அஜித் | அனு எலிசபெத் |

## உரிமைகள்

சேட்டிலைட் உரிமைகள் : சூர்யா டிவி

## முக்கியமான/பார்வையாளர்களை பதில்

இரண்டு விதமான கலவையான விமர்சனம்கிடைத்தது

## விருதுகள்

2015 கேரளா மாநில திரைப்பட விருதுகள்
* சிறந்த நடன விருது - சிறீஜித்
* சிறந்த ஆடை வடிவமைப்பாளர் - நிசார்

## மேற்கோள்கள்
# சலீம் குமார்

| சலீம் குமார் |
| --- |
| 2011-இல் கேரள மாநிலத் திரைப்பட விருதினைப் பெறும் விழாவில் சலீம் குமார் |
| பிறப்பு | (1969-10-10)10 அக்டோபர் 1969 சித்தடுக்குறா, வடக்கு பறவூர், கேரளம், இந்தியா |
| இறப்பு | 6 சூன் 2026(2026-06-06) (அகவை 56) |
| பணி | * நடிகர்
* இயக்குநர்
 |
| செயற்பாட்டுக் காலம் | 1996–2026 |
| வாழ்க்கைத் துணை | சுனிதா |
| பிள்ளைகள் | 2 |
| விருதுகள் | தேசிய திரைப்பட விருதுகள், இந்தியா (2010) கேரள மாநிலத் திரைப்பட விருதுகள் (2005, 2010, 2013, 2016) தென்னிந்திய பிலிம்பேர் விருதுகள் (2011) |

**சலீம் குமார்** (*Salim Kumar*, 10 அக்டோபர் 1969 – 6 சூன் 2026) என்பவர் இந்திய நடிகரும், நகைச்சுவை நடிகரும், இயக்குநரும், மலையாளத் திரைக்கதை எழுத்தாளரும் ஆவார். பெரும்பாலும் நகைச்சுவைக் கதாபாத்திரங்களுக்குப் பெயர் பெற்ற சலீம் குமார், மலையாளத் திரைப்பட வரலாற்றில் சிறந்தவராகவும் மிக முக்கியமான நகைச்சுவை நடிகர்களில் ஒருவராகவராகவும் கருதப்படுகிறார்.

தனது பிற்கால வாழ்க்கையில், குணச்சித்திர வேடங்களில் நடிப்பதில் வெற்றி கண்டார். 2010-ஆம் ஆண்டு ஆதாமிண்டெ மகன் அபூ திரைப்படத்தில் நடித்ததற்காகச் சிறந்த நடிகருக்கான தேசியத் திரைப்பட விருதையும் வென்றார் (இத்திரைப்படம் அந்த ஆண்டிற்கான கேரள மாநிலத் திரைப்பட விருதையும் வென்றது). இவரது இயக்கத்தில் வெளியான திரைப்படமான *கருத்த ஜூதன்* சிறந்த கதைக்கான 2017 கேரள மாநிலத் திரைப்பட விருதை வென்றது. அச்சன் உறங்காத வீடு (2005) படத்திற்காக இரண்டாவது சிறந்த நடிகருக்கான கேரள மாநிலத் திரைப்பட விருதையும், சிறந்த நடிகருக்கான கேரள மாநிலத் தொலைக்காட்சி விருதையும் (2013) வென்றார்.

## சொந்த வாழ்க்கை

குமார் வடக்கு பறவூர்-எர்ணாகுளம் மாவட்டத்தில் "சிரிக்கும் வில்லா" என்ற வீட்டில் வசித்துவந்தார். இவருக்கு சுனிதா என்ற மனைவியும் சந்து, ஆரோமல் என இரு மகன்களும் உள்ளனர். இவர் கேரளத்தில் இந்திய தேசிய காங்கிரசில் உறுப்பினராக இருந்தார். *ஈஸ்வர வழக்கிள்ளெல்லோ* என்ற நினைவுக் குறிப்பை எழுதியுள்ளார். *கொச்சின் ஸ்டாலியன்ஸ்* என்ற பலகுரல் குழுவை நடத்தினார். இது ரமேஷ் பிஷாரடி போன்ற பல திறமைகளை அறிமுகப்படுத்தியது.

## இறப்பு

சலீம் குமார் 2026 சூன் 6 அன்று காலை உடல்நலப் பிரச்சனைகள் காரணமாகக் கொச்சியிலுள்ள அமிர்தா மருத்துவமனையில் சேர்க்கப்பட்டார். மேலும் அவரது உடல்நிலை மோசமடைந்ததை அடுத்து செயற்கைச் சுவாசக் கருவியில் வைக்கப்பட்டார். பின்னர் அதே நாள் இரவு, 10:43 மணியளவில் இறந்துவிட்டதாக அறிவிக்கப்பட்டது.

## குறிப்புகள்

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 சலீம் குமார்
என்பதில் ஊடகங்கள் உள்ளன.

* ஐ.எம்.டி.பி இணையத்தளத்தில் சலீம் குமார்
* Salim Kumar Official Website
* Salim Kumar at MSI
* Palavattam Hip-Hop single featuring Salim Kumar
# ரம்யா பெஹாரா

ரம்யா பெஹாரா (Ramya Behara)ஒரு இந்திய பின்னணிப் பாடகி ஆவார், இவர் முக்கியமாக தெலுங்கு படங்களில் பணியாற்றுகிறார். இவர் தெலுங்கு, கன்னடம், தமிழ், மலையாளம் மற்றும் இந்தி படங்களில் 180 க்கும் மேற்பட்ட பாடல்களைப் பாடியுள்ளார். 2015 ஆம் ஆண்டு வெளியான தெலுங்கு திரைப்படமான பாகுபலி: தி பிகினிங் திரைப்படத்தில் இடம்பெற்ற " திவரா " பாடல் இவருக்கு ஒரு திருப்புமுனையாக அமைந்தது.

ஆரம்பகால வாழ்க்கை மற்றும் தொழில் பெஹாரா இந்தியாவின் ஆந்திரப் பிரதேச மாநிலம் , குண்டூர் மாவட்டம் , நரசராவ்பேட்டையில் பிறந்தார் மற்றும் ஹைதராபாத்தில் வளர்ந்தார் . அவர் ஏழாம் வகுப்பில் படிக்கும்போதே பாடுவதில் ஆர்வம் தொடங்கியதாகக் கூறினார். அவர் லிட்டில் மியூசிக் அகாடமிக்குச் சென்று ராமாச்சாரியிடம் பயிற்சி பெற்றார். எம்.எம். கீரவாணி மூலம் அவர் திரைப்படங்களுக்கு அறிமுகமானார் . பெஹாராவின் முதல் பாடல் வெங்கமாம்பா என்ற தெலுங்கு திரைப்படத்திற்காகப் பதிவு செய்யப்பட்டது .

மேற்கோள்கள்
External links
ஐ.எம்.டி.பி இணையத்தளத்தில் GOPIKA B SBW/மணல்தொட்டி
இன்ஸ்ட்டாகிராமில் GOPIKA B SBW/மணல்தொட்டி
வார்ப்புரு:SIIMA Award for Best Female Playback Singer – Telugu

பகுப்புகள் (++): 1994 பிறப்புகள் (−) (±)வாழும் மக்கள் (−) (±)குஜராத் மக்கள் (−) (±)
# பிலிம்பேர்

*பிலிம்பேர்*|  |
| ஆசிரியர் | ஜிதேசு பிள்ளை |
| இடைவெளி | வாரமிருமுறை |
| நுகர்வளவு | 1.4 இலட்சம் |
| முதல் வெளியீடு | 7 மார்ச் 1952 |
| நிறுவனம் | வேர்ல்ட் வைட் மீடியா |
| அமைவிடம் | மும்பை |
| மொழி | ஆங்கிலம் இந்தி |
| வலைத்தளம் | www.filmfare.com |

**பிலிம்பேர்** என்பது பாலிவுட் என்று அழைக்கப்படும் இந்தி சினிமா பற்றிய ஒரு ஆங்கில மொழி இதழாகும். இது டைம்சு குழுவின் சார்பு நிறுவனமான வேர்ல்ட் வைட் மீடியாவால் 1952 ஆம் ஆண்டிலிருந்து வெளியிடப்படுகிறது. 1954 ஆம் ஆண்டிலிருந்து இவ்விதழ் பிலிம்பேர் விருதுகள், தென்னிந்திய பிலிம்பேர் விருதுகள், கிழக்கு பிலிம்பேர் விருதுகள் போன்ற விருதுகளை வழங்கி வருகிறது.

## வரலாறு

இவ்விதழானது 1952 ஆம் ஆண்டில் டைம்சு குழுமத்திலிருந்து வெளியானது. இந்தியன் எக்சுபிரசு செய்தித்தாள் தொடங்கப்பட்ட ஒரு வருடத்திற்குப் பிறகுதான் பிலிம்பேர் வெளியிடப்பட்டது. 1953 ஆம் ஆண்டில் பிலிம்பேர் விருதுகள் முதல் முறையாக வழங்கப்பட்டன. முதலில் இந்தி திரைப்படங்களுக்கான முதல் பிலிம்பேர் விருதுகள் வழங்கப்பட்டது. அதே ஆண்டில் தமிழ், தெலுங்கு, மலையாளம் மற்றும் கன்னட மொழித் திரைப்படங்களுக்கும் விருது கொடுக்கும் விழா தொடங்கப்பட்டது. இது விருதுகள் அகாடமி விருதுகளை அடிப்படையாகக் கொண்டவை, வெற்றியாளர்களை வாசகர்களின் வாக்குகள் மூலம் தீர்மானிக்கப்பட் டது, இதனால் "பிரபலமான விருதுகள்" என்று அழைக்கப்படுகிறது. 2014 இலிருந்து பிலிம்பேர் விருதுகள் மேற்கு வங்காளம், ஒடியா, அசாமிய மொழி திரைப்படங்களுக்கும் வழங்கப்படுகிறது.

## மேலும் பார்க்க

* தென்னிந்திய பிலிம்பேர் விருதுகள்
* பிலிம்பேர் விருதுகள்

## மேற்கோள்கள்

## வெளியிணைப்பு

* அதிகாரப்பூர்வ இணையதளம்
# கேணி (திரைப்படம்)

| *கேணி* |
| --- |
| இயக்கம் | எம். ஏ. நிஷாத் |
| தயாரிப்பு | சஜீவ். பி. கே ஆன் சஜீவ் |
| கதை | எம். ஏ. நிஷாத் அன்வர் அப்துல்லா அஜூ கே. நாராயணன் |
| இசை | எம். ஜெயச்சந்திரன் பிஜிபால் |
| நடிப்பு | ஜெயப்பிரதா பார்த்திபன் ரேவதி அர்ச்சனா |
| ஒளிப்பதிவு | நௌசத் செரிஃப் |
| படத்தொகுப்பு | சிறீகுமார் நாயர் |
| கலையகம் | பிரக்னன்ட் நேச்சர் பிலிம் கிரியேசன்ஸ் |
| வெளியீடு | 23 பெப்பிரவரி 2018 (2018-02-23) |
| நாடு | இந்தியா |
| மொழி | தமிழ் மலையாளம் |

**கேணி** (Keni), எம். ஏ. நிஷாத் இயக்கத்தில், சஜீவ். பி. கே, ஆன் சஜீவ் ஆகியோரின் தயாரிப்பில் வெளியாகவுள்ள தமிழ்த்திரைப்படம். இத்திரைப்படம் ஒரேநேரத்தில் தமிழிலும், மலையாளத்தில் உருவானது ஜெயப்பிரதா, பார்த்திபன், ரேவதி, அர்ச்சனா ஆகியோர் இத்திரைப்படத்தில் முதன்மைப்பாத்திரங்களில் நடித்துள்ளர். இத்திரைப்படம் எம். ஜெயச்சந்திரன், பிஜிபால் ஆகியோரின் இசையிலும், நௌசத் செரிஃப்பின் ஒளிப்பதிவிலும், சிறீகுமார் நாயரின் படத்தொகுப்பிலும் பெப்ருவரி 23, 2018இல் திரையரங்குகளில் வெளியாகியுள்ள தமிழ்த்திரைப்படம்.

## நடிப்பு

* ஜெயப்பிரதா - இந்திராவாக
* ரேவதி
* அர்ச்சனா
* அனு ஹாசன்
* ரேகா
* பார்வதி நம்பியார்
* பார்த்திபன்
* நாசர்
* பசுபதி
* தலைவாசல் விஜய்
* எம். எசு. பாசுகர்
* ஜாய் மேத்யூ
* ரெஞ்சி பணிக்கர்
* இந்திரன்ஸ்
* பகத் மேனுயல்

## கதை

ஏரிகளும் குளங்களும் காணமல் போவது. நிலத்தடி நீர்மட்டம் நாளுக்குநாள் கீழே செல்வது என்று நீர்த்தேவை மக்களின் அடிப்படை சிக்கலாக மாறிவிட்டது. நீர் சார்ந்த அடிப்படைச் சிக்கல்களை இப்படம் விவரிக்கின்றது.காற்று, வானம், நிலம் போல இம்மண்ணில் வாழும் உயிரிகள் எல்லாவற்றிற்கும் பொதுவானது நீர். நீர் அனைத்து உயிரிகளுக்குமான அடிப்படைத்தேவை என்பதை இப்படம் வலியுறுத்துகின்றது.

## படப்பணிகள்

1956ஆம் ஆண்டில் கேரள மாநிலம் உருவானபோது நிகழ்வதுபோல் இப்படத்தின் கதை எழுதப்பட்டுள்ளது.

## இசை

| கேணி |
| --- |
| திரையிசை
எம். ஜெயச்சந்திரன் மற்றும் கல்லார் கோபன் |
| வெளியீடு | 7 பெப்ருவரி 2018 |
| இசைப் பாணி | திரையிசை |
| இசைத்தட்டு நிறுவனம் | மியூசிக்247 |

தமிழ் வடிவத்தில்

|  |  |  |  |  |  |  |
| --- | --- | --- | --- | --- | --- | --- |
| # | பாடல் | வரிகள் | பாடகர் | Singer(s) | நீளம் |  |
| 1. | "ஐயா சாமி"   | பி. கே. ஹரிநாராயணன், பழனிபாரதி | எம். ஜெயச்சந்திரன் | கே. ஜே. யேசுதாஸ், எஸ். பி. பாலசுப்பிரமணியம் | 4:43 |
| 2. | "கலையும் மேகமே"   | பழனிபாரதி | எம். ஜெயச்சந்திரன் | சித்ரா | 3:58 |
| 3. | "வெடித்திடும் பூமி"   | பழனிபாரதி | கல்லர கோபன் | விஜய் யேசுதாஸ் | 4:16 |

இத்திரைப்படத்திற்கு எம். ஜெயச்சந்திரனும், பிஜிபாலும் இசையமைத்துள்ளார். இப்படத்தின் பாடல்களை பி. கே. ஹரிநாராயணன், பழனிபாரதி ஆகியோர் எழுதியுள்ளனர். இப்படத்தின் மலையாள வடிவில் கே. ஜே. யேசுதாசும், எஸ். பி. பாலசுப்பிரமணியமும் தளபதி திரைப்படத்திற்குப்பிறகு 27 ஆண்டுகள் கழித்து ஒன்றாக இணைந்துப் பாடியுள்ளனர்.

## சான்றுகள்

## வெளி இணைப்புகள்
# டெக்கன் ஹெரால்டு

தி டெக்கன் ஹெரால்ட்
 The Deccan Herald| வகை | நாளிதழ் |
| வடிவம் | பிராட்ஷீட் |
| உரிமையாளர்(கள்) | தி பிரிண்டர்ஸ் (மைசூர்) |
| நிறுவியது | 1948 |
| தலைமையகம் | பெங்களூர் |
| விற்பனை | 214,797 (தினசரி) (ஜனவரி-ஜூன் 2009) |
| இணையத்தளம் |  |

தி டெக்கன் ஹெரால்ட் (ஆங்கிலம்:The Deccan Herald) பெங்களூரைத் தலைமையிடமாகக் கொண்டு பிரசுரிக்கப்படும் ஓர் ஆங்கில மொழி செய்தித்தாள். தி பிரிண்டர்ஸ் (மைசூர்) என்ற நிறுவனத்தால் பதிப்பிக்கப்படும் இச்செய்தித்தாள் கர்நாடக மாநிலத்தில் பரவலாகப் படிக்கப்படுகிறது.

## வெளி இணைப்புகள்

* இணைய தளம்
# சிமோகா சுப்பண்ணா

| சிமோகா சுப்பண்ணா Shimoga Subbanna |
| --- |
|  |
| பின்னணித் தகவல்கள் |
| இயற்பெயர் | சுப்பிரமணியா |
| பிறப்பு | 14 திசம்பர் 1938 (1938-12-14) கருநாடகம், நகரா |
| இசை வடிவங்கள் | கருநாடக இசை |
| தொழில்(கள்) | பின்னணிப் பாடகர் |

**சிமோகா சுப்பண்ணா(Shimoga Subbanna)* கன்னடமொழி பின்னணி பாடகரும் பாவகீதத்தின் ஒருவகையான சுகமா சங்கீதா என்ற இந்திய இசைப் பாடகராவார். இவர் 1938 ஆம் ஆண்டு திசம்பர் 14 ஆம் தேதியன்று பிறந்தார். சுப்பிரமண்யா என்பது இவர் இயற்பெயராகும். 1979 ஆம் ஆண்டு வெளியான காடு குதுரே என்ற கன்னட மொழித் திரைப்படத்தில் காடு குதுரே ஓடி பந்திட்டா என்ற பாடலைப் பாடியதற்காக சுப்பண்ணா தேசிய விருதைப் பெற்றார். பின்னணி பாடலுக்காக தேசிய விருதை வென்ற முதல் கன்னட மொழிப் பாடகர் சுப்பண்ணா ஆவார். ஒரு முன்மாதிரியான பாடகர் மற்றும் இசைக்கலைஞர் என்பதைத் தவிர, இவர் ஒரு வழக்கறிஞசராகவும் சான்றுறுதி அலுவலராகவும் இருந்தார்.

## விருதுகளும் சிறப்புகளும்

சுகமா சங்கீதாவுக்கு இவர் செய்த பங்களிப்பிற்காக சுப்பண்ணாவுக்கு பல விருதுகளும் கௌரவங்களும் கிடைத்தன. அவற்றில் சில கீழே பட்டியலிடப்பட்டுள்ளன.

* 1978 ஆம் ஆண்டிற்கான சிறந்த ஆண் பின்னணிப் பாடகர் என்ற தேசிய திரைப்பட விருது
* 2006 ஆம் ஆண்டிற்கான கன்னட்ட காம்பு விருது
* 2008 ஆம் ஆண்டு குவேம்பு பல்கலைக்கழக கௌரவ முனைவர் பட்டம்
* 2009 ஆம் ஆண்டில் சுந்தர ரிசி விருது

## மேற்கோள்கள்
# ஹரிபிரசாத் சௌரசியா

ஹரிபிரசாத் சௌரசியா
**பண்டிட் அரிபிரசாத் சௌராசியா** (Pandit Hariprasad Chaurasia, பிறப்பு 1, சூலை 1938) என்பவர் இந்திய பாரம்பரிய புல்லாங்குழல் இசைக் கலைஞர் ஆவார். இவர் பாரம்பரிய இந்துஸ்தானி இசையில் பன்சூரி என்ற ஒரு இந்திய புல்லாங்குழல் வாசிக்கிறார்.

## ஆரம்ப வாழ்க்கை

இந்தியாவின், உத்தரப்பிரதேச மாநிலம், அலகாபாத்தில் ஹரிபிரசாத் பிறந்தார். அவருடைய ஆறு வயதில் அவரது தாயார் இறந்தார்.  தந்தையின் உதவி இல்லாமல் இசையைக் கற்றுக் கொள்ள வேண்டியிருந்தது, ஏனெனில் அவரின் தந்தை ஹரிபிரசாத்தை மல்யுத்த வீரராக்க விரும்பினார். அவர் தனது தந்தையாருடன் அகதாவுக்கு சில சமயம் மூலும் அழைத்துச் சென்றார், எனினும் அவர் அவரது நண்பரின் வீட்டிலேயே அவர் இசைப் பயிற்சி பெற்றார்.

## தொழில்

ஹரிபிரசாத் தனது அண்டை வீட்டாரான பண்டிட் ராஜராமுவிடம் 15 வயதில் குரல் இசை கற்றுக் கொண்டார். பிறகு, வாரணாசியில் பண்டிட் போலன்நாத் பிரசன்னாவிடம்  எட்டு ஆண்டுகளுக்குப் பிறகு அவர் புல்லாங்குழலில் இசை வாசிக்க கற்றுக்கொண்டார். அவர் 1957 இல் ஒடிசா மாநிலத்தில் உள்ள, கட்டாக் வானொலி  நிலையத்தில் பணியில் சேர்ந்தார் மற்றும் ஒரு இசையமைப்பாளராகவும் கலைஞராகவும் பணியாற்றினார்.  பின்னர், அகில இந்திய வானொலியில் பணிபுரிந்த போது, பாபா அலாவுதீன் கானின் மகள் அன்னபூர்ணா தேவிக்கு வழிகாட்டினார்.

## தனிப்பட்ட வாழ்க்கை

கமலா மற்றும் அனுராதாவை திருமணம் செய்து கொண்டார். அவருக்கு மூன்று மகன்கள் வினய், அஜய், ராஜீவ், ஐந்து பேத்தி மற்றும் ஒரு பேரன்.

## பிரபலமான கலாச்சாரத்தில்

2013 ஆம் ஆண்டு ஆவணப்படமான பன்சூர் குருவில், சௌராசியாவின் வாழ்க்கை மற்றும் மரபு ஆகியவற்றைக் கொண்டதாக எடுக்கப்பட்டது இந்த ஆவணப்படமானது ராஜீவ் சௌராசியாவால் இயக்கப்பட்டு, இந்திய அரசின் தகவல் மற்றும் ஒளிபரப்பு அமைச்சகத்தின் பிலிம்ஸ் பிரிவால் தயாரிக்கப்பட்டது.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 அரிபிரசாத் சௌராசியா
என்பதில் ஊடகங்கள் உள்ளன.

* HariJi.org பரணிடப்பட்டது 26 நவம்பர் 2018 at the வந்தவழி இயந்திரம்
* Official website
* Interview with Choodie Shivaram
* Hariprasad Chaurasia by Mohan Nadkarni
# எம். ஜி. கே. மேனன்

**எம். ஜி. கே. மேனன்** (Mambillikalathil Govind Kumar Menon ஆகஸ்டு 28, 1928 - நவம்பர் 22, 2016) என்பவர் இந்தியாவைச் சேர்ந்த இயல்பியலாளர். இந்திய விண்வெளித்துறையின் ஆலோசகராகவும், கொல்கத்தாவில் உள்ள இந்திய புள்ளியியல்
நிறுவனத்தின் தலைவராகவும் இருந்தார். 1945 இல் தோற்றுவிக்கப்பட்ட டாட்டா அடிப்படை ஆராய்ச்சி நிறுவனத்தை ஹோமி பாபாவுக்குப் பிறகு வளர்த்தெடுத்தவர். இங்கிலாந்து பிரிசுட்டால் பல்கலைக் கழகத்தில் 1953 இல் ஆய்வுப் பட்டம் பெற்ற மேனன் காசுமிக் கதீர்கள் பற்றிய ஆய்வுகள் செய்தவர்.

## வகித்த பதவிகள்

1972 இல் இந்திய விண்வெளி ஆராய்ச்சி மையத்தின் தலைவர் ஆனார். 1982- 1989இல்  நடுவணரசு திட்டக் குழுவில் உறுப்பினராக இருந்தார். இந்தியப் பிரதம அமைச்சருக்கு 1986-89 ஆண்டுகளில் அறிவியல் ஆலோசகராகவும் இருந்தார். 1989 -90 இல் அறிவியல் தொழில்நுட்ப மற்றும் கல்வித்  துறையின் மத்திய இணை அமைச்சராகவும் இருந்தார். 1990-96 இல் தில்லி மாநிலங்களவை உறுப்பினராகவும் இருந்தார்.

## சிறப்புகள்

பத்மசிறீ விருது (1961)

பத்ம பூசண் விருது (1968)

பத்ம விபூசண் விருது (1985)

ராயல் சொசைட்டி பெல்லோ (1970)

2008 ஆம் ஆண்டில் எம்.ஜி.கே.மேனனை கௌரவிக்கும் வகையில் நூண்கோள் ஒன்றுக்கு **7564கோகுமேனன்** எனப் பெயர் சூட்டப்பட்டது.

## மேற்கோள்
# அர்ஜன் சிங்

| இந்திய விமானப் படைத் தலைவர் அர்ஜன் சிங் DFC |
| --- |
| Marshal of the Indian Air Force Arjan Singh and (right) the ceremonial baton |
| பிறப்பு | 15 ஏப்ரல் 1919 (1919-04-15) பைசலாபாத், பிரித்தானிய இந்தியா |
| இறப்பு | 16 செப்டம்பர் 2017 |
| சார்பு |  இந்தியா (1938-1947)  இந்தியா (1947 முதல்) |
| சேவை/கிளை |  இந்திய வான்படை |
| சேவைக்காலம் | 1938–1969  |
| தரம் | இந்திய விமாப்படைத் தலைமைப் படைத்தலைவர் |
| கட்டளை | No. 1 Squadron IAF Ambala Air Force Station Western Command VCAS |
| போர்கள்/யுத்தங்கள் | இரண்டாம் உலகப் போர் இந்திய-பாகிஸ்தான் போர், 1965 |
| விருதுகள் | பத்ம பூசண்
General Service Medal 1947
Samar Seva Star
Raksha Medal
Sainya Seva Medal
Indian Independence Medal
Distinguished Flying Cross
1939–1945 Star
Burma Star
War Medal 1939–1945
India Service Medal |

**மார்சல் அர்ஜன் சிங்** (Arjan Singh), (பஞ்சாபி: ਅਰਜਨ ਸਿੰਘ) (பிறப்பு: 15 ஏப்ரல் 1919 - இறப்பு: 16 செப்டம்பர் 2017)
பிரித்தானிய இந்தியாவின் தற்கால பஞ்சாபில் உள்ள பைசலாபாத் நகரத்தில், 15 ஏப்ரல் 1919 அன்று பிறந்தவர். இவரின் தந்தை தர்பரா சிங் முதல் உலகப் போர் மற்றும் இரண்டாம் உலகப் போர்களில் குதிரைப் படையில் பணியாற்றி 1943இல் ஓய்வு பெற்றவர்.

இங்கிலாந்து நாட்டின் அரச விமானப்படைக் கல்லூரியில் பட்டம் பெற்றவர்.
அர்ஜன் சிங் 1 ஆகஸ்டு முதல் 15 சூலை 1969 முடிய இந்திய விமானப்படையின் தலைமைத் படைத்தலைவராகப் பணியாற்றியவர்.

ஓய்வுக்குப் பின்னர் தில்லி மாநில ஆளுனராகவும், சுவிட்சர்லாந்து மற்றும் கென்யா நாடுகளில் இந்தியத் தூதுவராகவும் பணியாற்றியவர்.

## கலந்து கொண்ட போர்கள்

* இரண்டாம் உலகப் போர்
* இந்திய-பாகிஸ்தான் போர், 1965

## பெற்ற விருதுகள்

பல இராணுவ விருதுகளுடன் பத்ம பூசண் விருதையும் பெற்றவர்.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 Arjan Singh
என்பதில் ஊடகங்கள் உள்ளன.

* Marshal of the Air Force Arjan Singh - Indian Air Force Official Website
* Marshal of the Air Force Arjan Singh பரணிடப்பட்டது 2008-03-27 at the வந்தவழி இயந்திரம்
* Book on Arjan Singh: Marshal of The Indian Air Force (Hardcover)
* Book review on Arjan Singh: Marshal of The Indian Air Force
* Article on Marshal of The Indian Air Force Arjan Singh பரணிடப்பட்டது 2007-10-25 at the வந்தவழி இயந்திரம்
* Photograph of Arjan Singh today பரணிடப்பட்டது 2016-07-31 at the வந்தவழி இயந்திரம்
# தாரா சந்து (தொல்லியலாளர்)

**தாரா சந்து** (Tara Chand (பிறப்பு 17 ஜூன் 1888 சியால்கோட்; இறப்பு 14 அக்டோபர் 1973) என்பவர் இந்தியத் தொல்பொருள் ஆராய்ச்சியாளர் ஆவார். இவர் இந்திய வரலாறு மற்றும் கலாச்சாரத்தில் நிபுணத்துவம் பெற்ற வரலாற்றாசிரியர் ஆவார். இவர் அலகாபாத் பல்கலைக்கழகத்தில் பேராசிரியராகவும் 1940களில் துணைவேந்தராகவும் பணியாற்றினார்.

## பணி

சந்து ஈரானுக்கான இந்தியத் தூதராகவும் மற்றும் இந்திய அரசாங்கத்தின் கல்வி ஆலோசகராகவும் பணியாற்றினார்.

## தனிமனித தகவல்

தாரா சந்தின் தந்தை முன்சி கிருபா நாரின் ஆவார். இவர் 1951 முதல் 1956 வரை தெகுரானுக்கு இந்தியத் தூதராக நியமிக்கப்பட்டார். இவருக்குப் பின் டி: பத்ருதீன் தியாப்ஜி (டிப்ளமோட்) இப்பதவியில் நியமிக்கப்பட்டார்.

## வெளியீடுகள்

* Chand, Tara (1922). *Influence of Islam on Indian Culture*. Read Books. ISBN 9781406730401.
* Chand, Tara (1966). *Material and ideological factors in Indian history*. University of Allahabad. Archived from the original on 2014-02-28. Retrieved 2021-07-28.
* Chand, Tara (1967). *History of the Freedom Movement in India*. Publications Division, Ministry of Information and Broadcasting.
* Chand, Tara (1979). *Society and State in the Mughal Period*. Book Traders.

## அங்கீகாரம்

அலகாபாத் பல்கலைக்கழகத்தில் தாரா சந்தின் நினைவாக விடுதி ஒன்று நிறுவப்பட்டது. பல்கலைக்கழக முன்னாள் மாணவர் சங்கம் இவரது பெயரில் கலவி உதவித்தொகை வழங்குகிறது. இவரது பெயரில் வரலாற்றுக்கான தாரா சந்து தங்கப் பதக்கம் வழங்கப்படுகிறது. 1973இல் நடைபெற்ற மத்திய இடைநிலைக் கல்வி வாரியத்தின் அகில இந்திய மேல்நிலைத் தேர்வில் வரலாற்றில் அதிக மதிப்பெண்களைப் பெற்றதற்காக தாரச் சந்து தங்கப் பதக்கம் சந்திரரேக மந்திரிக்கு வழங்கப்பட்டது.

## மேற்கோள்கள்
# சர்வபள்ளி கோபால்

| சர்வபள்ளி கோபால், సర్వేపల్లి గోపాల్‌ |
| --- |
|  |
| பிறப்பு | (1923-04-23)23 ஏப்ரல் 1923 Madras, India |
| இறப்பு | 20 ஏப்ரல் 2002(2002-04-20) (அகவை 78) சென்னை [formerly Madras], India |
| தொழில் | வரலாற்று ஆய்வாளராவார் |
| தேசியம் | இந்தியர் |
| காலம் | பிரித்தானிய இந்தியா |
| கருப்பொருள் | இந்திய வரலாறு |

**சர்வபள்ளி கோபால்** (தெலுங்கு: సర్వేపల్లి గోపాల్‌) (23 ஏப்ரல் 1923 – 20 ஏப்ரல் 2002) ஒரு இந்திய வரலாற்று ஆய்வாளராவார்.

## பின்புலமும் கல்வியும்

இவர் தெலுங்கு நியோகி (ஆந்திராவில் உள்ள பிராமணப்பிரிவு) குடும்பத்தில் பிறந்தார். தெலுங்கு மொழியைத் தாய்மொழியாக கொண்டவர். இந்தியாவின் முதல் குடியரசுத் துணைத்தலைவரும், இரண்டாவது குடியரசுத் தலைவருமான சர்வபள்ளி ராதாகிருஷ்ணனின் மகனாவார்.

இவர் தன்னுடைய பட்டப்படிப்பை சென்னை பிரசிடன்சி கல்லூரியிலும் ஆக்ஸ்போர்டு பல்கலைக்கழகத்தில் தன்னுடைய தத்துவ பட்டத்தினை பெற்றார். (D.Phil)

## வாழ்க்கை

இந்திய அரசின் வெளியுறவுத்துறை அமைச்சகத்தில் இயக்குநாராகவும், முன்னாள் பிரதமர் ஜவஹர்லால் நேருவுடன் இணைந்து பணியாற்றினார். ஆக்ஸ்போர்ட் பல்கலைக்கழகத்தின் செயின்ட் அந்தோனி கல்லூரியின் இந்திய வரலாற்றுப் பிரிவின் வாசகராக இருந்தார். இந்திரா காந்தி பிரதமராக இருந்த போது உருவாக்கப்பட்ட ஜவஹர்லால் நேரு பல்கலைக்கழகத்தின் வரலாற்று துறை தலைவராக நியமிக்கப்பட்டார்.

இவர் புது தில்லியில் இயங்கும் தேசிய புத்தக அறக்கட்டளையின் தலைவராக 1970-களில் பதவி வகித்தார்.

## இல் வாழ்க்கை

சர்வபள்ளி கோபால் காவேரி என்கிற இந்திரா ராமசுவாமியை 1949-ம் ஆண்டு மணந்தார்.

## விருதுகள்

1999-ம் ஆண்டு இவர் இந்திய வரலாற்றிற்கு அளித்த பங்களிப்பிற்காக பத்ம விபூசன் விருது வழங்கப்பட்டது.

## நூல்கள்

* *History of Humanity: Scientific and Cultural Development, Vol. 7: The Twentieth Century*, (Paris: UNESCO, Routledge, 2008) (co-author Tichvinskii, Sergei Leonidovich)
* *Jawaharlal Nehru: A Biography*, (Delhi: Oxford University Press, 2004)
* *The Essential Writings of Jawaharlal Nehru*, (New Delhi: Oxford University Press, 2003) (co-author Uma Iyengar)
* *Anatomy of Confrontation: The Babri Masjid Ramjanmabhumi Issue*, (New Delhi: Viking, 1991)
* *Radhakrishnan: A Biography*, (Delhi: Oxford University Press, 1992)
* *Economy, Society and Development:Essays and Reflections in Honour of Malcolm Adesheshiah*, (New Delhi: Sage, 1991) (co-authors Kurien, C.T., E.R. Prabhakar)
* *Jawaharlal Nehru: An Anthology*, (Delhi: Oxford University Press, 1983)
* *Selected Works of Jawaharlal Nehru*, (New Delhi: Orient Longman, 1972–82) (co-authors Chalapatti Rau, M., Sharada Prasad, H.Y., Nanda, B.R.)
* *British Policy in India, 1858-1905*, (Cambridge: Cambridge University Press, 1965)
* *Modern India*, (London: Historical Association, 1967)
* *The Viceroyalty of Lord Irwin, 1926-1931*, (Oxford: Clarendon Press, 1957)
* *The Viceroyalty of Lord Ripon, 1880-1884*, (London: Oxford University Press, 1957)
* *The Permanent Settlement in Bengal and its Result*, (London, G.Allen and Unwin, 1949)

## குறிப்புகளும் மேற்கோள்களும்